《清閟阁》
清代·荣汝楫

野径萧萧没薜萝，云林小阁访祇陀。画帧诗稿今犹在，竹雨桐风旧若何。

香赠不容番客入，门敲唯许铁崖过。高风拟比陶潜宅，清节从来逸士多。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。